钦定古今图书集成/理学汇编/字学典/第104卷 > 许浑
## 钦定古今图书集成/理学汇编/字学典/第104卷 > 许浑

按《唐书艺文志》，“许浑，字用晦，大中睦州、郢州二刺史。”
按《宣和书谱》：“许浑正书虽非专门，而洒落可爱，想见
其风度。浑作诗似杜牧，俊逸不及，而美丽过之，古今
学诗者无不喜诵，故浑之名益著，而字画因之而并
行也。大中初，守监察御史，以疾告归，端居佚老，有诗
集行于世。”今御府所藏正书二：今体诗，上下乌丝栏。
按《书史》：“刘泾收许浑乌丝栏，手写诗一百篇，字法极
不俗。”